Document ID: 31995R1292

Title and Content:
ΚΑΝΟΝΙΣΜΟΣ (ΕΚ) αριθ. 1292/95 ΤΗΣ ΕΠΙΤΡΟΠΗΣ της 7ης Ιουνίου 1995 για τροποποίηση του κανονισμού (ΕΟΚ) αριθ. 2677/85 περί λεπτομερειών εφαρμογής του καθεστώτος της ενισχύσεως στην κατανάλωση για το ελαιόλαδο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 11 παράγραφος 8, Εκτιμώντας: ότι ο κανονισμός (ΕΟΚ) αριθ. 2677/85 της Επιτροπής της 24ης Σεπτεμβρίου 1985 περί λεπτομερειών εφαρμογής του καθεστώτος της ενισχύσεως στην κατανάλωση για το ελαιόλαδο (3), όπως τροποποιήθηκε τελευταία από τον κανονισμό (ΕΚ) αριθ. 3498/93 (4), περιλαμβάνει αναφορές στα κράτη μέλη της Κοινότητας με τη σύνθεσή της στις 31 Δεκεμβρίου 1994 7 ότι πρέπει, συνεπώς, να προσαρμοστούν οι σχετικές διατάξεις του κανονισμού (ΕΟΚ) αριθ. 2677/85 προκειμένου να ληφθούν υπόψη οι προσχωρήσεις της Αυστρίας, της Φινλανδίας και της Σουηδίας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2677/85 τροποποιείται ως εξής: 1. Το άρθρο 4 παράγραφος 1 αντικαθίσταται από το ακόλουθο κείμενο: «1. Του αριθμού εξακριβώσεως που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 3089/78 προηγούνται τα ακόλουθα γράμματα: - (CE)/(EG) - B, για τις επιχειρήσεις που βρίσκονται στο Βέλγιο, - (EF) - DK, για τις επιχειρήσεις που βρίσκονται στη Δανία, - (EG) - D, για τις επιχειρήσεις που βρίσκονται στην Ομοσπονδιακή Δημοκρατία της Γερμανίας, - (EK) - EL, για τις επιχειρήσεις που βρίσκονται στην Ελλάδα, - (CE) - ESP, για τις επιχειρήσεις που βρίσκονται στην Ισπανία, - (CE) - F, για τις επιχειρήσεις που βρίσκονται στην Γαλλία, - (EY) - FI, για τις επιχειρήσεις που βρίσκονται στη Φινλανδία, - (EC) - IRL, για τις επιχειρήσεις που βρίσκονται στην Ιρλανδία, - (CE) - ITA, για τις επιχειρήσεις που βρίσκονται στην Ιταλία, - (CE) - L, για τις επιχειρήσεις που βρίσκονται στο Λουξεμβούργο, - (EG) - NL, για τις επιχειρήσεις που βρίσκονται στις Κάτω Χώρες, - (EG) - OS, για τις επιχειρήσεις που βρίσκονται στην Αυστρία, - (CE) - P, για τις επιχειρήσεις που βρίσκονται στην Πορτογαλία, - (EG) - SV, για τις επιχειρήσεις που βρίσκονται στην Σουηδία, - (EC) - UK, για τις επιχειρήσεις που βρίσκονται στο Ηνωμένο Βασίλειο.». 2. Το άρθρο 18 παράγραφος 4 δεύτερο εδάφιο αντικαθίσταται από το ακόλουθο κείμενο: «Στην περίπτωση κατά την οποία το έλαιο εξάγεται, στην Ελβετία με τη διαδικασία της εσωτερικής κοινοτικής διαμετακόμισης, ή εάν το έλαιο διακομισθεί από τη χώρα αυτή με τη διαδικασία αυτή πριν φθάσει στη χώρα προορισμού, το πιστοποιητικό εκδίδεται με την προϋπόθεση ότι έχει προσκομισθεί η απόδειξη ότι το εν λόγω έλαιο έχει τεθεί σε ελεύθερη κυκλοφορία σε μία τρίτη χώρα εκτός από καταστροφή του κατά τη διάρκεια της μεταφοράς λόγω ανωτέρας βίας.». 3. Το παράρτημα αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ωστόσο έως τις 31 Οκτωβρίου 1996, είναι αποδεκτή η χρησιμοποίηση των γραμμάτων που αναφέρεται στο άρθρο 4 παράγραφος 1 του κανονισμού (ΕΟΚ) αριθ. 2677/85 πριν από τη διόρθωσή του από τον παρόντα κανονισμό. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Ιουνίου 1995.

Classification Labels:
1
15

Label Descriptions:
{"1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 139
77
2460
239

EuroVoc IDs (Expanded): 139
77
2460
239

Dataset Source: meu

Split: train